Folketing
2003-05-22

Som jeg gav udtryk for i min ordførertale, er vi principielt for, at man kan have produktionsdyr på dette område. Det er vigtigt, at velfærden for de dyr er i orden. Som ræveproduktionen foregår i dag, synes vi, den er uacceptabel, men med de tiltag, som er listet op i hr. Kristen Touborgs forslag her, og hvis man vil leve op til alle de krav, som dette frygtsomme dyr, som ræven ganske rigtigt er, kræver, således som hr. Touborg giver udtryk for, så mener vi, at produktionen vil blive meget dyr. Den er jo i forvejen lille i Danmark. Der er jo i forvejen ældre producenter, som måske ikke vil lægge om. Men er der mennesker, der vil lave en produktion, som lever op til alle de dyrevelfærdsstandarder, som man kan forestille sig at det frygtsomme dyr, som ræven er, kræver, så siger vi ja til den produktion.